6. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Α3-2759 της 30 Μαρτ./7 Απρ.  1979 (ΦΕΚ Β΄ 339) Περί τιμής πωλήσεως κατηργασμένων δερμάτων. Έχοντες υπ’ όψει: 1.Τον Νόμ. 40/76 «περί Υπουργικού Συμβουλίου και Υπουργείων». 2.Το Ν.Δ. 607/76 «περί Οργανισμού του Υπουργείου Εμπορίου». 3.Την υπ’ αριθ. Β3/688/5.12.77 κοινήν απόφασιν Πρωθυπουργού και Υπουργού Εμπορίου «περί εκχωρήσεως αρμοδιοτήτων εις τον Υφυπουργόν Εμπορίου, κατά τας διατάξεις του άρθρ.83 παρ.2 του Συντάγματος». 4.Την από 21-22/2/79 Πράξιν Νομοθετικού Περιεχομένου «περί μέτρων δια την συγκράτησιν των αυξήσεων των τιμών των αγαθών» η οποία εδημοσιεύθη εις το υπ’ αριθμ. 33/22/2/79 ΦΕΚ τεύχ. Α΄. 5.Την ανάγκην λήψεως μέτρων δια την προστασίαν της καταναλώσεως και την αποφυγήν αδικαιολογήτων ανατιμήσεων των δερμάτων και των εκ τούτων παραγομένων προϊόντων, αποφασίζομεν: 1.Καθορίζομεν ανωτάτων τιμήν πωλήσεως των κατηργασμένων δερμάτων ως ακολούθως: α)Δια σολοδέρματα: Πάχους μέχρι 4,5 χ/μέτρα δραχ. 330 ανά χ/μον. Πάχους από 4,5 χ/μέτρα και άνω δραχ. 300 ανά χ/μον. Βακέττες δραχμές 300 ανά χ/μον. β)Δι’ επανωδέρματα: Την διαμορφωθείσαν παρ’ εκάστης βιομηχανίας ή βιοτεχνίας ή εισαγωγέως μέχρι 31.12.78 τιμήν πωλήσεως προσαυξανομένην κατά 25%. γ)Αι ανωτέρω τιμαί δύνανται να προσαυξάνωνται κατά ποσοστόν μέχρι 10% εις περίπτωσιν μεσολαβήσεως λιανοπωλητού. (Αντί για τη σελ. 88,221) Σελ. 88,221(α) Τεύχος Δ91-Σελ. 25 Έλεγχος Ανατιμήσεων 5.Β.δ.5-6 2.Οι παραβάται της παρούσης ισχυούσης καθ’ άπασαν την επικράτειαν από της επομένης της δημοσιεύσεώς της εις την Εφημερίδα της Κυβερνήσεως, διώκονται και τιμωρούνται κατά τας διατάξεις του άρθρ.2 της από 21-22/2/79 Πράξεως Νομοθετικού Περιεχομένου, «περί μέτρων δια την συγκράτησιν των αυξήσεων των τιμών των αγαθών». 